****

**О Б Щ И Н А В Е Н Е Ц**

с. Венец, община Венец, област Шумен, ул. "Кирил и Методий", № 24

тел.:05343/21–92, факс:05343/89-80



**Web site:www.venets.bg; E – mail:** [**obs\_vn@abv.bg**](mailto:obs_vn@abv.bg)**;**

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ – ВЕНЕЦ**

**ДОКЛАДНА ЗАПИСКА**

**От Нехрибан Ахмедова Османова- Кмет на Община Венец**

ОТНОСНО:Промяна на характера на собствеността от публична в частна на общински имот, представляващ - УПИ III, в кв. 26 по действащия план на с. Изгрев, общ. Венец, обл. Шумен, с площ от 37 кв. м., ведно с построената в имота сграда с площ от 17 кв. м.

**Уважаеми Господин Председател,**

**дами и господа общински съветници,**

Община Венец е собственик на УРЕГУЛИРАН ПОЗЕМЛЕН ИМОТ III, в кв. 26 по действащия план на с. Изгрев, общ. Венец, обл. Шумен, с площ от 37 кв. м., ведно с построената в имота полумасивна нежилищна сграда на един етаж с площ от 17 кв. м., съгласно АПОС № 2396 от 15.10.2025г. вписан в СВ под вх. рег. № 6126/2025 г.

Посочената сграда е построена през 1980 г. и от тогава до настоящия момент не се използва по предназначение и поради липса на средства и не се поддържа. Към сградата има и отреден парцел от 37 кв. м., който също не се използва. Сградата е в много лошо състояние, липсват прозорци и врати. Фасадната мазилка е паднала, стените са напукани. Може да се приеме, че сградата е потенциално опасна за здравето и живота на населението.

Няма изградена Ел. и ВиК инсталация. Същата от години е обект на вандалски прояви. С цел недопускане на нелегални сбирки и палене на огън в сградата, временно са монтирани метални решетки по вратите и прозорците.

Използвайки сградата като имот публична общинска собственост се предполагат ниски приходи от имота, недостатъчни за нейната финансова обезпеченост.

Анализирайки възможните приходи и действителните разходи по стопанисване на сградата, считам че този начин на управление на имота е неудачен и нерентабилен.

Законът за общинската собственост дава възможност за промяна на правния режим на общинската собственост чрез преобразуването й от обект - публична общинска собственост в обект - частна общинска собственост и обратно.

Общинският съвет е органът на местно самоуправление, който взема решение за обявяване на имот публична общинска собственост за частна (чл. 6 ал.1 от Закона за общинската собственост) при условие, че имотите, обявени първоначално за публична общинска собственост, са престанали да задоволяват обществени потребности от местно значение (чл. 3 ал.2 от Закона за общинската собственост).

Съгласно чл.11, ал.1 от Закона за общинската собственост имоти и вещи - общинска собственост, се управляват в интерес на населението в общината съобразно разпоредбите на закона и с грижата на добър стопанин.

С цел ефикасно и рационално управление на полумасивна нежилищна сграда на един етаж, представляваща тухлена зидария на стоманобетонова плоча със застроена площ от 17 кв. м., находяща се в УПИ III, в кв. 26, с площ от 37 кв. м. по плана на с. Изгрев, община Венец, на основание чл. 21, ал.2 от ЗМСМА и чл.6, ал.1 от ЗОС, предлагам Общински съвет село Венец да вземе следното

**РЕШЕНИЕ:**

1. Обявява за частна общинска собственост общински имот, представляващ УРЕГУЛИРАН ПОЗЕМЛЕН ИМОТ III, в квартал 26 по действащия план на с. Изгрев, общ. Венец, обл. Шумен, с площ от 37 кв. м., ведно с построената в имота полумасивна нежилищна сграда на един етаж с тухлена зидария и бетонна плоча с площ от 17 кв. м., съгласно АПОС № № 2396/15.10.2025 г., вписан в Служба по вписвания с Вх. № 6126 от 15.10.2025 г.
2. Възлага на Кмета на община Венец да предприеме необходимите действия за съставяне на акта за частна общинска собственост на имота по т. 1 от настоящото решение.

Вносител:

Нехрибан Ахмедова

*Кмет на Община Венец*

Съгласувал,

Илхан Сали

*Заместник кмет на община Венец*

Съгласувал,

Нели Иванова

*Старши Юрисконсулт на община Венец*

Съгласувал,

Хатидже Сали

*Директор на дирекция „ФСД и УС“*