****

**О Б Щ И Н А В Е Н Е Ц**

с. Венец, община Венец, област Шумен, ул. "Кирил и Методий", № 24

тел.:05343/21–92, факс:05343/89-80



**Web site:www.venets.bg; E – mail: obs\_vn@abv.bg;**

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ – ВЕНЕЦ**

**ДОКЛАДНА ЗАПИСКА**

**От Нехрибан Ахмедова Османова- Кмет на Община Венец**

**ОТНОСНО:** Определяне на мери, пасища и ливади от Общинския поземлен фонд за индивидуално и общо ползване от собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, за календарната 2027 година и актуализиране на правилата за ползването им.

Уважаеми Господин Председател,

дами и господа общински съветници,

Ежегодно на основание чл. 37 о, ал. 4 от ЗСПЗЗ Общински съвет приема решение, за предоставяне и актуализиране на ползването на пасищата, мерите и ливадите, което съдържа: Годишен план за паша, съгласие за предоставяне на пасища, мери и ливади за общо и индивидуално ползване и задълженията на общината, и на ползвателите за тяхното поддържане.

Ползването на пасища, мери и ливади е важно условие за поддържането и подобряването им за директно подпомагане на животновъдите, отглеждащи пасищни селскостопански животни при кандидатстването им по различни схеми в рамките на общата селскостопанска политика на територията на Република България.

Разпоредбите на чл. 24 а, ал. 6, т. 4 от Закона за собствеността и ползването на земеделски земи (ЗСПЗЗ) предоставя възможност общинските пасища да се предоставят без търг или конкурс на собствениците или ползватели на животновъдни обекти с пасищни селскостопански животни, регистрирани в Интегралната система на БАБХ.

Съгласно разпоредбите на чл. 37 и ал. 3 от Закона за собствеността и ползването на земеделските (изм. ДВ. бр.33 от 2024г., в сила от 01.01.2025г.) общински съвет определя с решение свободните пасища, мери и ливади от общинския поземлен фонд за общо и индивидуално ползване. Пасищата, мерите и ливадите се разпределят съобразно броя и вида на регистрираните животни. Заявленията се подават в общинска служба по земеделие по местонахождение на животновъдния обект до срок 10 март и се отнасят за следващата календарна година- 2027 година. Разпределението на пасищата, мерите и ливадите се извършва за всяко землище на територията на общината от комисия, определена със заповед на директора на областна дирекция „Земеделие“, издадена в срок до 20 март. Комисията въз основа на изготвени официални справки от БАБХ, съставя списък на допуснатите до участие в разпределението лица и определя необходимата площ за допуснатите лица в срок до 20 април. В срок до 20 май комисията съставя протокол за разпределението на имотите.

При първия етап пасищата, мерите и ливадите от Общинския поземлен фонд се разпределят без търг или конкурс само на собственици или ползватели на животновъдни обекти, регистрирани в Интегрираната информационна система на Българска агенция по безопасност на храните (БАБХ) в съответното землище в същата или в съседна община, независимо от областта в която се намира, съобразно броя и вида на регистрираните пасищни животни, в зависимост от притежаваните или ползвани на регистрирано правно основание пасища, мери и ливади.

Съгласно чл. 37 и, ал. 4 от ЗСПЗЗ критерий при разпределението е, не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На лицата, които отглеждат едри и дребни преживни селскостопански животни с предназначение за производство на мляко или месо и животни от местни (автохтонни) породи, и/или биологично сертифицирани едри и дребни преживни селскостопански животни, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория.

Комисията разпределя едновременно имоти или части от имоти от държавния и общинския поземлен фонд до достигане на нормата по ал. 4 при спазване на следната последователност:

- собственици или ползватели на животновъдни обекти, регистрирани в съответното землище, отглеждащи биологично сертифицирани животни и имащи биологично сертифицирани площи;

- собственици или ползватели на животновъдни обекти, регистрирани в съответното землище, ползвали съответните имоти по договори с изтекъл срок;

- собственици или ползватели на животновъдни обекти, регистрирани в съответното землище;

- собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което се намират имотите.

При недостиг на пасища, мери и ливади от държавния и/или общинския поземлен фонд в землището, в което се намира животновъдният обект, определя с протоколно решение коефициент за редукция на площите, който се прилага спрямо всички лица в землището, при наличие на свободни пасища, мери и ливади в съседно землище в същата или съседна община.

Въз основа на протоколите на комисията за разпределение на имотите по землища, в срок до 20 юни, кметът на общината сключва договор за наем. Минималният срок на договора е пет календарни години. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.

Като втори етап, останалите свободни пасища, мери и ливади от ОПФ след извършеното по гореописания ред разпределение се обявяват на търг съгласно чл.37 и, ал. 13 от ЗСПЗЗ, на който могат да участват само собственици на пасищни животни или ползватели на животновъдни стопански обекти с регистрирани животни в Интегралната информационна система на БАБХ, в същата или в съседна община, независимо от областта в която се намира и по този начин да наемат допълнителни площи, независимо от площите получени при разпределението.

Търговете се провеждат като се следват разпоредбите на чл. 104 е, 104 ж и 104 з от ППЗСПЗЗ - за земите от общинския поземлен фонд. Договорите се сключват за една календарна година.

РЕШЕНИЕ:

На основание чл. 21, ал. 1, т. 8 от Закона за местното управление и местната администрация, чл. 37 о, ал. 1, ал. 2 и ал. 4, чл. 37 и, ал. 3 във връзка с чл. 24 а, ал. 6, т. 4 от ЗСПЗЗ, Общински съвет- Венец реши:

1. Определя пасищата, мерите и ливадите от ОПФ, предназначени за индивидуално и общо ползване по землища на територията на Община Венец, описани по идентификатор, начин на трайно ползване, площ, категория в Приложение №1 и Приложение № 2, неразделна част от настоящото решение.
2. Дава съгласие да се предоставят за индивидуално и общо ползване имотите по т. 1.
3. Дава съгласие имотите определени по т. 1 да се включат в Годишната програма за управление и разпореждане с имоти, общинска собственост за 2026 г.
4. Мерите, пасищата и ливадите, определени за индивидуално ползване, да се отдадат под наем при спазване условията на чл. 37и, във връзка с чл. 24а, ал.6, т.4 от ЗСПЗЗ, за срок от 5(пет) календарни години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни. Пасищата, мерите и ливадите от общинския поземлен фонд да се предоставят под наем на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ.
5. Комисията да определи необходимата за всеки кандидат площ, при спазване условията на чл.37и от ЗСПЗЗ, като отчете наличието на притежавани или ползвани на правно основание от заявителя пасища, мери и ливади. Комисията да състави протокол за окончателно разпределение на имотите при наличие на необходимите площи в срок до 20 май 2026 г.
6. При недостиг на пасища, мери и ливади от общинския поземлен фонд в землището, в което се намира животновъдният обект, комисията определя с протоколно решение коефициент за редукция на площите, който се прилага спрямо всички лица в землището; при наличие на свободни пасища, мери и ливади в съседно землище в същата или съседна община площите може да се разпределят до достигане на нормата по ал. 4, чл. 37и от ЗСПЗЗ.
7. Дава съгласие въз основа на протоколите на комисията по чл. 37 и, ал. 10 от ЗСПЗ и след заплащане на наемната цена в размер равен на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади, кметът на общината да сключи договори за наем с минимален срок от 5 календарни години, считано от 01.01.2027 година.
8. В договорите за наем да се предвиди увеличаване на наемната цена с официалния инфлационен индекс на потребителските цени, публикуван от Националния статистически институт.
9. На основание чл.37и, ал.13 от ЗСПЗЗ, останалите свободни пасища, мери и ливади от общинския и държавния поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира. Търговете се провеждат от кмета на общината - за земите от общинския поземлен фонд. Договорите се сключват за една календарна година.
10. Приема Правила за ползване на Общински пасища мери и ливади на територията на общината, съгласно Приложение № 3.
11. Приема Годишен план за паша за 2027 година и определя задълженията на общината и наемателите (Приложение № 4).
12. Възлага на кмета на община Венец да организира изпълнението на настоящото решение.

Приложения:

1. *Приложение № 1*
2. *Приложение № 2*
3. *Приложение № 3*
4. *Приложение № 4*

**Вносител:**

**Нехрибан Ахмедова**

*Кмет на Община Венец*

Съгласувал,

Кадир Насуфов

*Заместник кмет на община Венец*

Съгласувал,

Нели Иванова

*Старши юрисконсулт на община Венец*

Изготвил,

Айджан Ниязи

*Главен специалист „УС“ при община Венец*