*Приложение № 3*

**ПРАВИЛА ЗА ПОЛЗВАНЕ НА ПАСИЩАТА И МЕРИТЕ НА ТЕРИТОРИЯТА НА ОБЩИНА ВЕНЕЦ**

Настоящите правила за ползване на пасищата и мерите на територията на Община Венец са изготвени на основание чл.37о, ал.1 т.2 от ЗСПЗЗ и съдържат:

1. Перспективен експлоатационен план за паша.
2. Частите от мерите и пасищата, предназначени за общо и за индивидуално ползване, и тяхното разграничаване.
3. Частите от мерите и пасищата, предназначени предимно за косене.
4. Прокарите за селскостопански животни до местата за паша и водопоите.
5. Мерки за опазване, поддържане и подобряване на мерите и пасищата, като почистване от храсти и друга нежелана растителност, противоерозионни мероприятия, наторяване, временни ограждения.
6. Ветеринарна профилактика.
7. Частите от мерите и пасищата, предназначени за изкуствени пасища, за засяване с подходящи тревни смески.
8. Построяване на навеси.
9. Въвеждане и редуване на парцелно ползване на пасищни комплекси.
10. Охрана.
11. Режим на ползване, забрани и ограничения в зависимост от конкретните дадености на топографски, почвени, климатични и други физически условия, и на развитието на животновъдството на територията на общината.

**І. Перспективен експлоатационен план за паша.**

Перспективният експлоатационен план има за задача постигане на следните цели:

1. Дългосрочно опазване на пасищата в Община Венец, опазване на биологичното разнообразие, опазване на пасищата от изоставяне и използване на земите за други цели.
2. Установяване на контакти между управляващи и земеделски стопани с цел постигане на максимална ефективност при използване на мерите и пасищата, и достигане на максималния възможен екологичен ефект.
3. Създаване на модел за формиране на сдружения на земеделските производители, с цел развитие на животновъдството.

**ІІ. Частите от мерите и пасищата, предназначени за общо и за индивидуално ползване, и тяхното разграничаване.**

Ежегодно Общински съвет определя с решение пасищата, мерите и ливадите от ОПФ за общо и индивидуално ползване по смисъла на ЗСПЗЗ. Решението е съобразно с площта на свободните пасища и мери по землища на населените места, броя и вида на отглежданите пасищни животни на територията на общината и регистрираните животновъдни обекти.

**Общото ползване** напасищата и мерите от ОПФ по смисъла на §2д от Допълнителните разпоредби на ЗСПЗЗ представлява традиционна практика на жителите от населеното място с дребни земеделски стопанства за пасищно животновъдство върху обществените мери и пасища чрез образуване на едно или повече колективни стада.

За издаване на разрешително за общо ползване, лицето подава заявление до кмета (кметският наместник) на населеното място, като към заявлението се прилагат документи, както следва:

- лична карта **-** копие;

- Справка за притежаваните пасищни животни регистрирани в Интегрираната информационна система на БАБХ, издадена след 31.01. от Областна дирекция по безопасност на храните;

- Документ за регистрация на животновъден обект, издаден след 31.01 от Областна дирекция по безопасност на храните;

- Декларация за спазване на изискванията за ползването на пасищата и мерите определени с тези правила.

Разрешителното се издава след представяне на съответните документи по предходната т. 2. При извеждането животните на паша пастирът винаги е длъжен да носи в себе си екземпляр от разрешителното.

**Индивидуалното ползване** напасищата и мерите от ОПФ се осъществява, чрез предоставянето под наем или аренда на собственици и ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни по реда определен в чл.37и от ЗСПЗЗ.

Пасищата, мерите и ливадите общинския поземлен фонд се отдават под наем без търг на собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ, нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земите по чл. 37в, ал. 3, т. 2 и по чл. 37ж, ал. 5. Пасищата, мерите и ливадите се разпределят съобразно броя и вида на регистрираните животни., но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На лицата, които отглеждат едри и дребни преживни селскостопански животни с предназначение за производство на мляко или месо и животни от местни (автохтонни) породи, и/или биологично сертифицирани едри и дребни преживни селскостопански животни, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория. За целта е необходимо собствениците или ползвателите на животновъдни обекти на територията на общината да подадат заявление до общинската служба по земеделие по местонахождението на животновъдния обект в срок до 10 март. Заявлението е по образец, утвърден от министъра на земеделието и храните, и се отнася за следващата календарна година. Към заявлението лицата прилагат декларация, че не са свързани лица по смисъла на Търговския закон с лица, които не са изплатили задълженията си по чл. 34, ал. 6, по чл. 37в, ал. 7 за земите по чл. 37в, ал. 3, т. 2 и по чл. 37ж, ал. 11 за земите по чл. 37ж, ал. 5 за предходните стопански години, както и задълженията си към държавния и общинския поземлен фонд. Комисия, назначена по реда на чл.37и, ал.7 от ЗСПЗЗ, определя необходимата за всеки кандидат площ и разпределя имотите за всяко землище между собствениците и ползватели на животновъдни обекти.

**III.** **Частите от мерите и пасищата, предназначени предимно за косене**

Косенето в пасищата да се извършва, като се спазват Националните стандарти, утвърдени със заповед на Министъра на земеделието и храните за добро екологично и земеделско състояние.

**IV. Прокарите за селскостопански животни до местата за паша и водопоите.**

За прокари за отвеждането на селскостопански животни до местата за паша и водопои да се ползват съществуващите полски пътища.

**V. Мерки за опазване, поддържане и подобряване на мерите и пасищата, като почистване от храсти и друга нежелана растителност, противоерозионни мероприятия, наторяване, временни ограждения.**

1. Да не се допуска строителство в мерите и пасищата без промяна на предназначението им с решение на Общински съвет.

2. Да не се разорават и превръщат в обработваема земя – нива.

3. Кмета /кметски наместник/ на населеното място и специализираните органи да осъществяват контрол за провеждането на мероприятията по осигуряване на пожарна безопасност в пасищата, мерите и ливадите. Мероприятията по осигуряване на пожарна безопасност, се извършва от и за сметка на ползвателите при сключен договор за ползването им.

4. Почистване от камъни:

- при равни терени почистването да се извършва ръчно, като се събират на купчинки и след това се изнасят;

- при стръмни и застрашени от ерозия терени събраните камъни се подреждат на кордони-тераси по хоризонталите на релефа на разстояние от 20 до 100 м.

5. Възстановяване на изоставени пасища (чрез умерена паша или косене).

6. Почистване от храсти:

- чрез целенасочена паша;

- механично почистване чрез изрязване, като се спазват ограниченията за ползване на пасища включени в защитените зони.

7. Борба с плевелната растителност:

- чрез навременна коситба;

- регулирана паша;

- окосяване на неопасаната трева.

**VI. Ветеринарна профилактика.**

Мерките за ветеринарна профилактика и борба срещу болестите по животните са посочени в Държавната профилактична програма за задължителните мерки за профилактика и борба срещу болестите по животните, съгласно чл.118, ал.1 от Закона за ветеринарномедицинската дейност. При поява на заразна болест директора на Областна дирекция по безопасност на храните издава заповед, с която определя мерките за ограничаване и ликвидиране на болестта. Постоянно действащата общинска епизоотична комисия предприема действия за изпълнение и контрол на взетите мерки за предотвратяване или ликвидиране на заболяването до стабилизирането на обстановката. В зависимост от епизоотичната обстановка се провеждат меропрития за обезвреждане на околната среда, почистване и райониране на пасищата, хигиенизиране на водопои или налагане на забрана върху използването им при необходимост. В обявените огнища на заразни болести се провеждат задължителни/текущи и заключителни/дезинфекции, дезинсекции и дератизации предвидени в съответната наредба.

**VІI. Частите от мерите и пасищата, предназначени за изкуствени пасища, за засяване с подходящи тревни смески**.

При необходимост, частите от мерите и пасищата, предназначени за изкуствени пасища да се засяват с подходящи тревни смески.

**VIII. Построяване на навеси.**

Построяването на навеси в мерите и пасищата от ОПФ може се извършва съгласно изискванията на Наредба №19, за строителство в земеделски земи без промяна на предназначението им, Закона за опазване на земеделските земи и Закона за устройство на територията.

**ІХ. Въвеждане и редуване на парцелно ползване на пасищни комплекси.**

При определяне на парцели и пасищни комплекси по местности в отделните землища на територията на общината, е възможно и въвеждането на определен ред на ползване.

**X. Охрана.**

Ползвателите на мери и пасища от общинския поземлен фонд организират охраната на ползваните от тях имоти, включени в договора за наем и за които са поели задължението да ги подържат в добро земеделско и екологично състояние.

**XI. Режим на ползване, забрани и ограничения в зависимост от конкретните дадености на топографски, почвени, климатични и други физически условия, и на развитието на животновъдството на територията на общината.**

*Задължения на общината:*

1. Да осигури безпрепятствено ползване на общинските мери, пасища и ливади за извеждане на паша на притежаваните от земеделските стопани животни.

2. Да предоставя информация и методически указания на ползвателите относно необходимите мероприятия по поддържане и опазване на мерите, пасищата и ливадите.

*Задължения на ползвателите:*

1. При ползване на мери, пасища и ливади от общинския поземлен фонд е необходимо да се спазват Условията за поддържане на земята в добро земеделско и екологично състояние и Националните стандарти, одобрени и определени със Заповед №РД09-874/08.08.2024г. на министъра на земеделието и храните. Националните стандарти за добро земеделско и екологично състояние на земята са задължителни за изпълнение от всички земеделски стопани.

Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.

2. Да се спазват ограниченията за ползване на пасища включени в защитените зони.

3.Да не се допуска замърсяването на пасищата, мери и ливади с битови, строителни, производствени, опасни и други отпадъци.

4. Да не се палят сухи треви и храсти в пасищата, мерите и ливадите.

5. Да се районира пашата, така че да се избягва преизпасването на тревостоя.

6. Да не се извършва паша без пастир.

7. Да не се извършва паша в горите граничещи с пасищата.

8. Да не се допуска лагеруване на домашни животни в пасищата, мери и ливади.

9.Да не се извършва сеч на намиращите се върху отдадените под наем пасища, мери и ливади отделно стоящи или групи дървета, без разрешение от оторизираните за това органи. При почистване на добитата дървесина, собственост на община Венец, последната да и се предостави с протокол.

10. Да не се извършва заграждане на пасища, мери и ливади – общинска собственост и да не се ограничава свободното преминаване на селкостопански животни през тях.

11.Да не се преотстъпват за ползване на трети лица.

Правилата по чл.37о, ал.2 от ЗСПЗЗ се обявяват в интернет страницата на общината. За неуредени в настоящите правила въпроси се прилагат реда и правилата на Законът за собствеността и ползването на земеделските земи и действащото законодателство.