****

**ГОДИШЕН ОТЧЕТ**

**ЗА ИЗПЪЛНЕНИЕТО НА**

**П Р О Г Р А М А**

**З А У П Р А В Л Е Н И Е**

**на ОБЩИНА ВЕНЕЦ**

**за мандат 2023 - 2027 година**

**през 2025 година**

**ВЪВЕДЕНИЕ**

Програмата за управление на Община Венец за мандат 2023-2027 година е приета с Решение №53, Протокол №5 от заседание на Общински съвет – Венец, проведено на 16.02.2024 г.

Програмата за управление на Община Венец за мандат 2023-2027 година е средносрочен планов документ, разработен на основание чл. 44, ал. 5 от Закона за местното самоуправление и местната администрация, за срок от 4 години. Тя е стратегически документ, който съдържа информация за основните цели, приоритети, дейности, срокове за тяхното изпълнение и очаквани резултати, които ще бъдат изпълнявани от ръководения от мен екип през този мандат. Програмата е обвързана с всички действащи стратегически, финансови, технически и нормативни документи на Община Венец и е съобразена с основните цели и приоритети на местното и регионалното развитие в периода 2023 – 2027 г. Съобразена е с функциите и правомощията на кмета на общината, съгласно действащото национално законодателство, с изискванията за добро управление и възприетите добри практики.

Програмата за управление на Община Венец за мандат 2023-2027 година е разработена в съответствие с целите, приоритетите и плана за действие на Плана за интегрирано развитие на община Венец 2021-2027 г., както и с действащите нормативни актове по отношение развитието на всички направления на общинските дейности.

Програмата се придържа към постигането на **ВИЗИЯТА** на Община Венец, определена с Плана за интегрирано развитие на община Венец 2021-2027 година:

**“Устойчиво развиваща се територия с подобрена социална и техническа инфраструктура, предлагаща благоприятна среда за развитие на икономиката и подобрена среда за живеене.”**

През **2025 година** са реализирани следните дейности по основните приоритети и цели на Програмата за управление на Кмета на Община Венец за мандат 2023 – 2027 година:

**ПРИОРИТЕТ I: „Подобряване на местната базисна инфраструктура и качеството на живот”**

**ЦЕЛ 1. Изграждане, рехабилитация и модернизация на общинската пътна мрежа, общинската инфраструктура и ВиК инфраструктура**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Ремонт, реконструкция и рехабилитация на ІV-то класната пътна мрежа в община Венец |  |
|  | Поддръжка на съпътстващите елементи на общинската пътна мрежа |  |
|  | Ремонт на мостови съоръжения и монтиране на парапети на същите |  |
|  | Ремонт, реконструкция и рехабилитация на улици на територията на цялата община | * Изпълнен е основен ремонт на уличната настилка на главната улица в с. Венец - ул. "Кирил и Методий" с обща дължина 1600 м. Проектът е финансиран по Инвестиционната програма за общински проекти, одобрена със Закона за държавния бюджет на Република България. * Изпълнен текущ ремонт на улици на територията на общината с обща дължина 2 400 м, в т.ч.: ул. „Тракия“ в с. Боян, ул. „Крива река“ в с. Дренци, ул. „Чавдар“ и ул. „Лудогорие“ в с. Габрица и два участъка на ул. „Охрид“ и ул. „Преслав“ в с. Ясенково. * Стартирано е изпълнението на проект „Реконструкция и рехабилитация на улици в с. Борци, с. Венец и с. Ясенково“, който включва пет улици с обща дължина 1 410 м в трите населени места а именно: ул. „Родопи“ в с. Борци, ул. „Камчия“, ул. „Преслав“ и ул. „Охрид“ в с. Венец и ул. “Долашма“ в с. Ясенково. Изпълнението на строително-монтажните работи на ул. „Родопи“ в с. Борци са приключени през 2025 година. Проектът е финансиран по Инвестиционната програма за общински проекти, одобрена със Закона за държавния бюджет на Република България. * Подписани са два договора за реконструкция на улици в населените места с. Буйновица и с. Изгрев, с финансиране от Стратегическия план за развитие на земеделието и селските райони за периода 2023-2027 г. Проектите предвиждат основен ремонт и реконструкция на 8 улици в двете населени места, а именно: ул. "Хаджи Димитър", ул. “Стефан Караджа“, ул. "Васил Левски" и ул. “Кирил и Методий“ в с. Буйновица и ул. "Ивайло", ул. “Цар Борис I“, ул. “Мир“ и ул. "Тича" в с. Изгрев. |
|  | Полагане на тротоарни плочи по тротоарни зони | * Изградени са нови тротоарни настилки и паркоместа на главната улица в с. Венец - ул. "Кирил и Методий" по проект „Инженеринг - проектиране, изпълнение на строително-монтажни работи и упражняване на авторски надзор на обект „Основен ремонт и реконструкция на улица "Кирил и Методий" с. Венец, Община Венец“. * Изградени са нови тротоарни настилки на ул. “Долашма“ в с. Ясенково по проект „Реконструкция и рехабилитация на улици в с. Борци, с. Венец и с. Ясенково“ |
|  | Изграждане на повдигнати пешеходни пътеки и изкуствени неравности |  |
|  | Поетапно изграждане на осветление и монтиране на светещи пътни знаци на пешеходните пътеки |  |
|  | Изграждане на нови места за паркиране и благоустрояване на съществуващите обществени паркинги |  |
|  | Реконструкция и изграждане на ВиК инфраструктура в населените места на община Венец | * Подписан е договор за изпълнение на проект „Реконструкция на довеждащ водопровод и вътрешна водопроводна мрежа на с. Черноглавци, община Венец, област Шумен - Етап 1“ с финансиране от Стратегическия план за развитие на земеделието и селските райони за периода 2023-2027 г. Първият етап на проекта предвижда изграждане на главните водопроводни клонове на населеното място - Главен клон I и Главен клон II с обща дължина 2832 м. * Изпълнено е водоснабдяване на гробищата в с. Габрица и с. Ясенково. * Проектирано е водоснабдяването на гробищния парк в с. Венец. |
|  | Изграждане на дълбоки сондажи |  |
|  | Почистване и разширяване на речните корита в населените места | Извършено е почистване на деретата в с. Венец и с. Ясенково |
|  | Корекция на речните корита и изграждане на стоманобетонни стени |  |
|  | Укрепване на язовирните стени |  |
|  | Укрепване на свлачища чрез изграждане на подпорни стени |  |
|  | Ремонт и изпълнение на енергоспестяващи мерки за улично осветление |  |

**ЦЕЛ 2. Благоустрояване на населените места**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Облагородяване на паркови зони, площадни пространства и междублокови пространства | * Подписани са договори за изпълнение на проект „Благоустрояване на парково пространство в кв. 31 в с. Осеновец, Община Венец“ с финансиране от Стратегическия план за развитие на земеделието и селските райони за периода 2023-2027 г. Проектът е разделен на два етапа. Първият етап включва оформяне на основната алейна мрежа от паважна настилка и доставка и монтаж на екстериорно обзавеждане. Вторият етап включва оформяне на детска площадка, обновяване на оградите в имота и изграждане на растителна композиция и зелени площи. * Изпълнен е проект “Благоустрояване на центъра на с. Черноглавци” по Национална кампания „Чиста околна среда” на ПУДООС. С реализацията на проекта е извършено облагородяване на централния площад на селото – поставени са пейки с перголи, пейки с облегалки, кошчета за отпадъци и са монтирани светещи обемни букви с надпис „Черноглавци“. * Обособена е нова зона за отдих и игра в с. Боян по проект “Създаване на зона за отдих и игри в с. Боян”, изпълнен по Национална кампания „Чиста околна среда” на ПУДООС. Поставени са беседка, детска люлка, пейки с облегалка и кошчета за отпадъци и е изградена ограда от оградни пана. |
|  | Благоустрояване на централните части на населените места в общината |  |
|  | Ремонт, рехабилитация и въвеждане на енергоспестяващи мерки в обществени сгради, предоставящи административни услуги | Изпълнени са енергоспестяващи мерки по сграда за обществено обслужване в с. Буйновица по Проект „Красива България”. Изпълнените основни дейности по проекта са: топлоизолация и полагане на мазилка по фасадите, топлоизолация на покрив, подмяна на стара дървена дограма с нова PVC, частичен ремонт на покривната конструкция и изграждане на достъпна среда – монтиране на стълбищна платформа. |
|  | Оборудване и обзавеждане на обществени сгради, предоставящи административни услуги | В изпълнение на Методическите указания за въвеждане на изцяло електронен вътрешен документооборот и Решение № 171 на Министерския съвет от 19 март 2025 г. са закупени - 4 бр. компютърни конфигурации, 3 бр. принтери, 1 бр. сървър и 2 бр. скенери. |
|  | Изграждане, ремонт и обзавеждане на многофункционални зали | * Изпълнен е първи етап на Проект „Изграждане на многофункционална зала в с. Борци, - до груб строеж по смисъла на чл.181, ал.3 от ЗУТ”. С изпълнението на проекта е изградена нова многофункционална зала Новата сграда е с размери 36,0м на 12,30м и е предназначена за до 100 човека. В сградата са предвидени следните помещения: основна зала, склад, коридор, помощно помещение и обслужващи помещения - санитарни възли, вкл. и за хора с неравностойно положение. * През 2025 година приключи II-рият етап от проект: Текущ ремонт на многофункционална сграда с. Черноглавци – Етап II. С изпълнението на проекта са извършени ремонтни дейности по помещенията на сградата, в т.ч. шпакловка, боядисване, направа на окачен таван от гипсокартон, доставка на климатици, ремонт на ел. и осветителна инсталация и ремонт на санитарни възли. * Извършен е Текущ ремонт на многофункционална сграда с. Изгрев. Ремонтирана компроментирана мазилка по фасади и около прозорци, гипсова шпакловка и пребоядисване на стени, ремонт на покривната обшивка от поцинкована ламарина и подмяна на част от улуците и водосточните тръби. |
|  | Поставяне на ФЕЦ (фотоволтаична електроцентрала) инсталации по общински обекти | Сключен е договор за изпълнение на проект „Инсталиране на фотоволтаична система в съществуваща сграда на Център за обществена подкрепа – община Венец и закупуване на електрическо превозно средство, включително свързана зарядна станция за предоставяне на социални услуги в Община Венец“, който ще се финансира от Национален план за възстановяване и устойчивост. Проектът включва изпълнението на две дейности:   * Инсталиране в сградата на ЦОП-Венец на фотоволтаична система с капацитет от 30 kW, предназначена за собствено потребление на електроенергия. * Закупуване на електрическо превозно средство категория N 1, което ще бъде снабдено със зарядна станция с мощност минимум 22 kW. Мярката е от особено значение с оглед на нарастващите мобилни нужди в социалната сфера, особено в контекста на деинституционализацията и преминаването към услуги, предоставяни в общността и в домашна среда. |
|  | Осигуряване на достъпна среда за хората с увреждания | Осигурена е достъпна среда за хора с увреждания чрез монтиране на стълбищна платформа по проект „Осигуряване на достъпна среда и внедряване на мерки за енергийна ефективност в сграда за обществено обслужване - с. Буйновица, Община Венец“ по Проект „Красива България”. |
|  | Поетапно изграждане на система за видеонаблюдение на критичните точки от уличния трафик и на възлови места по селата |  |
|  | Ремонт на съществуващи и изграждане на нови автобусни спирки | Изградена е нова автобусна спирка на гл. път I-7 в с. Венец. |
|  | Ремонт на мелницата – символ на община Венец |  |
|  | Ремонт на обществени чешми по населените места на общината |  |
|  | Изграждане и ремонт на постройки и огради на гробищните паркове и осигуряване на достъп до гробищните паркове. |  |
|  | Целогодишна поддръжка на гробищните паркове в населените места | * Извършват се постоянни дейности по поддържане на добро състояние на гробищните паркове; * Осигурен е достъп до гробищните паркове в с. Боян и с. Дренци. |
|  | Подобряване и поддръжка на състоянието на зелените площи и останалите обществени територии в населените места в по-добър вид | Извършват се постоянни дейности по поддържане на чисти обществени територии; |

**ЦЕЛ 3. Създаване на условия за опазване и подобряване на околната среда и постигане ефективно използване на природните ресурси**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Закупуване на техника и съдове за третиране на отпадъци | Доставка на 990 бр. пластмасови контейнери тип „Кофи“ с капацитет 240 литра. |
|  | Изграждане на депо за строителни отпадъци |  |
|  | Изграждане на компостираща инсталация |  |
|  | Премахване на нерегламентирани сметища на територията на общината и упражняване на строг контрол върху нарушителите | Премахване на констатирани локални сметища във всички населени места на общината |
|  | Въвеждане и поддържане на система за разделно събиране на отпадъците в с. Венец и останалите по-големи населени места в общината. | Системата за разделно събиране на отпадъци се изпълнява съгласно сключен договор с „Булекопак“ АД. |

**Приоритет II. Подобряване на системата за социални и здравни услуги на гражданите и осигуряване на форми за заетост**

**ЦЕЛ 1: Разширяване на обхвата и подобряване на качеството на предлаганите социални услуги**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Ремонт, рехабилитация и въвеждане на енергоспестяващи мерки в обществени сгради, предоставящи **социални** услуги |  |
|  | Разширяване обхвата на социалната услуга „Асистентска подкрепа“. Увеличаване на капацитета от 25 на 65 потребители. | * Продължава предоставянето на социалната услуга „Асистентска подкрепа“ като държавно делегирана дейност. Броят на обхванатите потребители е 43. * През 2025 г. беше депозирано заявление до изпълнителния директор на Агенция за социално подпомагане за увеличаване на капацитета на асистентската подкрепа, но искането не е удовлетворено, поради това, че не е приет националният бюджет. |
|  | Предоставяне на услугата Личен асистент по механизъм лична помощ | През 2025 г. продължава предоставянето на социалната услуга „Личен асистент“ по механизъм лична помощ. Броят на обхванатите през 2025 г. ползватели е 138. |
|  | Предоставяне на нови интегрирани здравно-социално услуги в общността | На 15.04.2025 г. Община Венец и Министерство на труда и социалната политика сключиха Административен договор по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно-социални услуги“, по Програма „Развитие на човешките ресурси” 2021-2027.  В рамките на проекта са назначени 7 домашни санитари, които обслужват 22 потребители. |
|  | Предоставяне на социалната услуга „Обществена трапезария”/”Топъл обяд” | Продължава изпълнението на Проект „Топъл обяд в Община Венец” по Програма за храни и основно материално подпомагане 2021 – 2027 г. Всеки работен ден, за 420 крайни получатели от 13-те населени места на Община Венец се доставя топъл обяд, включващ: супа, основно ястие, хляб и поне веднъж седмично десерт. |
|  | Развитие на приемната грижа | Считано от 14.07.2018 г. Община Венец е партньор на Агенция за социално подпомагане по проект „Приеми ме 2015”, по Оперативна програма “Развитие на човешките ресурси” 2014-2020. През 2025 г. средствата са осигурени от държавния бюджет по програма „Подкрепа на децата и семействата“ като част от бюджета на АСП. Броят на приемните семейства през 2025 г. е 2 с настанени 2 деца в риск. |
|  | Увеличаване на обхвата и капацитета на Център за обществена подкрепа – с. Венец от 25 на 30 потребители | Към края на 2025 г. броят на потребителите, които ползват услугите на ЦОП-Венец е 51. |
|  | Изграждане, оборудване и обзавеждане на Център за резидентна грижа за пълнолетни лица с физически увреждания в с. Борци с капацитет 15 потребители |  |
|  | Изграждане на Център за резидентна грижа за пълнолетни лица с интелектуални затруднения с капацитет 15 потребители |  |
|  | Изграждане на Дневен център за лица с увреждания с капацитет 20 потребители. |  |
|  | Предоставяне на еднократна финансова помощ за новородено дете | Предоставена еднократна финансова помощ за новородено дете на 15 семейства – размерът на помощта е 200 лв. на новородено дете. |
|  | Предоставяне на еднократна финансова помощ за абитуриенти, завършили в СУ „Н. Й. Вапцаров“ с. Венец | Предоставена еднократна финансова помощ на 9 абитуриенти, завършили в СУ „Н. Й. Вапцаров“ с. Венец – размерът на помощта е 300 лв. на абитуриент. |
|  | Предоставяне на еднократна финансова помощ за студенти | Предоставена еднократна финансова помощ на 65 студенти в редовна форма на обучение – размерът на помощта е 150 лв. на студент. |
|  | Продължаване на политиката за подпомагане на граждани на общината, изпаднали в затруднено положение | Предоставена еднократна финансова помощ на 23 семейства в нужда за покриване на неотложни разходи. |

**ЦЕЛ 2: Повишаване на качеството и количеството на здравните услуги**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Ремонт, рехабилитация и въвеждане на енергоспестяващи мерки в обществени сгради, предоставящи **здравни** услуги |  |
|  | Осигуряване на медицинско оборудване и обзавеждане на здравните служби по населените места в Община Венец |  |
|  | Ново строителство на Център за спешна медицинска помощ, доставка на медицинско оборудване и обзавеждане и линейка | През 2025 година приключи строителството на новата сграда в с. Венец, в която ще се помещава филиалът на спешна помощ ФСМП – Венец. Обектът е изпълнен в рамките на проект „Подкрепа за развитие на системата за спешна медицинска помощ“ по ОПРР 2014-2020 г. на Министерство на здравеопазването. |
|  | Осигуряване на лекарски практики за първична извън болнична медицинска помощ, обхващащи всички населени места в Община Венец. |  |
|  | Осигуряване на дентален медицински кабинет и дентална лекарска практика в повече населени места на общината |  |
|  | Участие в национални кампании за превенция на здравето |  |

**ЦЕЛ 3: Осигуряване на по-добри възможности за заетост**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Участие в национални и регионални програми за заетост | * През 2025 г. 50 души са назначени на длъжност „Общ работник” по Програма за обучение и заетост на продължително безработни лица /АСД/. * По Национална програма „Помощ за пенсиониране“ броят на назначените безработни лица е 3. |
|  | Участие в проекти за заетост по Програма „Развитие на човешките ресурси” | * През 2025 г. Община Венец осигури заетост на 72 безработни лица в младежка възраст по проект „Младежка заетост+” и проект „Младежки практики“ по ПРЧР 2021-2027. * По проект „Започвам работа“ по ПРЧР 2021-2027 общо 10 безработни лица бяха назначени на длъжност „Общ работник, поддържане на сгради“. |
| 1. **q** | Организиране на обучения за квалификация и преквалификация на безработни лица |  |
|  | Създаване на ново общинско предприятие с направление социална политика |  |

**Приоритет III. Инвестиции в образование, спорт и културни дейности**

**ЦЕЛ 1: Подобряване на материалната база на общинските училища и детските градини и условията за предоставяне на образователни услуги**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Ремонт, рехабилитация и въвеждане на енергоспестяващи мерки в обществени сгради, предоставящи **образователни** услуги | * Приключи изпълнението на проект: "Изпълнение на СМР за въвеждане на мерки за енергийна ефективност в сградата на ДГ "Първи юни", с. Осеновец”. Чрез изпълнението на проекта е извършен основен ремонт на покривната конструкция и всички съпътстващи това СМР, направа на топлоизолация и изграждане на отоплителна инсталация. * През месец август 2025 г. в детските градини е извършен текущ ремонт, съобразно нуждите на всяка отделна детска градина. |
|  | Подобряване на материално-техническата и спортната база на училищата | * Приключи изпълнението на Проект: „Благоустрояване на дворното пространство на СУ „Никола Вапцаров“ с. Венец“. Чрез изпълнението на проекта е извършено цялостно реновиране на дворното пространство на училището – съществуващите асфалтови настилки са изцяло обновени и са обособени 5 площадки за игри с акрилна настилка. Изградена е зона за фитнес на открито и площадка за безопасност на движението. Върху част от зоните за игра е разчертана и лекоатлетическа писта. Доставено е екстериорно оборудване и обзавеждане на спортните площадки и дворното пространство. * През летния ваканционен период са извършени частични текущи ремонти в рамките на делегираните бюджети на трите общински училища в селата Венец, Ясенково и Изгрев. Освежени се класните стаи, коридорите и санитарните помещения. * През 2025 г. в Основно училище „Хр. Смирненски“ с. Ясенково и Основно училище „П .Р. Славейков“ с. Изгрев продължи въведеното столово хранене като кетъринг услуга, като и в двете училища кетъринг услугата се реализира с помощта на персонала в кухненската база на общинските детски градини в тези населени места. * Средищното Средно училище „Н. Й. Вапцаров“ с. Венец, разполага с ученически стол за хранене, като храната се приготвя на място с кухненски персонал назначен от Община Венец. |
|  | Закупуване на оборудване, обзавеждане и облагородяване на дворните пространства и площадките за игра в детските градини | * Изпълнени проекти по Национална кампания „Чиста околна среда” на ПУДООС в четири детски градини /с. Венец, с. Борци, с. Осеновец и с. Ясенково/. С реализираните проекти са облагородени дворните пространства на детските градини, като са закупени комбинирани детски съоръжения и детски беседки; * През месец август 2025 г. в детските градини е извършен текущ ремонт на дворните пространства, съобразно нуждите на всяка отделна детска градина. |
|  | Поддържане на адекватна училищна мрежа и мрежа на детските градини в община Венец. | През 2025 г. няма закрити училища и детски градини в Община Венец. Запазват се съществуващите паралелки в общинските училища.  Поради намаляване броя на децата през 2025 в детска градина „Радост“ с. Ясенково броят на групите е редуциран от 3 групи на 2 групи. Броят групи в останалите детски градини е запазен. Към настоящият етап съществуващата мрежа от детски градини и училища е адекватна на броя на децата и учениците в населените места на Общината. |
|  | Подновяване на оборудването и обзавеждането в детските градини, включително и на кухненското. | Оборудването и обзавеждането в детските градини се подновява съгласно възникналите през годината потребности, които се заявяват чрез докладни записки от страна на директорите на детските градини. |
|  | Обогатяване на фонда от дидактически материали в детските градини. | Фондът от дидактически материали в детските градини се подновява и обогатява текущо, както чрез осигуряване на безплатни помагала и познавателни книжки за децата. |

**ЦЕЛ 2: Стимулиране развитието на спорта и младежките дейности**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Изграждане на нови детски площадки и поддържане на съществуващите такива във всички населени места на територията на общината |  |
|  | Изграждане на нови спортни площадки/зали и поддържане на съществуващите такива във всички населени места на територията на общината |  |
|  | Изграждане на площадки за фитнес на открито и поддържане на съществуващите такива |  |
|  | Изграждане, ремонт и оборудване на футболни игрища/стадиони |  |
|  | Съдействие при разработването на проекти на спортните клубове за кандидатстване по програми на Министерство на младежта и спорта |  |
|  | Организиране на общински и между училищни спортни турнири с участието на младежки отбори от населените места на общината и ученически отбори по възрасти. |  |

**ЦЕЛ 3: Обновяване на материалната база на читалищата и разнообразяване на културния живот**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Ремонт, рехабилитация и въвеждане на енергоспестяващи мерки в обществени сгради, предоставящи **културни** услуги | * Изготвен е технически проект за обект: Ремонт, обзавеждане и оборудване на съществуваща сграда на читалище „Изгрев - 1929” в с. Венец“. Проектът предвижда цялостен вътрешен ремонт на сградата, в т.ч. на читалищната зала и библиотеката. Предвижда се и цялостна реконструкция на покривната конструкция с подмяна на хидроизолации и керемиди и изграждане на пристройка за санитарни възли. * Читалищата в с. Ясенково, с. Черноглавци и с. Габрица са с одобрени проекти по мярка „Изграждане на мрежа от дигитални клубове“, по Националния план за възстановяване и устойчивост. Основната цел на мярката е да се подобри достъпа и качеството на обучението за пълнолетни хора чрез създаване на мрежа от дигитални клубове. Всеки от дигиталните клубове ще бъде оборудван с компютри с достъп до интернет и ще дава възможност хората да ползват безплатно и свободно платформи за самообучение и електронни обучителни ресурси, включително за придобиване на дигитални умения. Клубовете ще се посещават с приоритет от хора в неравностойно положение, които нямат достъп до компютър и интернет – възрастни, жени, представители на ромската общност. |
|  | Активно включване на децата и младите хора в културните дейности и събития, реализация на образователни програми по изкуства от общинските институции и осигуряване на подходяща и привлекателна културна инфраструктура |  |
|  | Провеждане на празници, посветени на традициите и обичаите на различните етноси в читалищата по населените места. | Реализирани са различни мероприятия и чествания в читалищните библиотеки по повод местни и национални празници. |
|  | Провеждане на традиционен общински събор в Община Венец. |  |
|  | Организиране на младежки фестивал през месец август, включващ богата развлекателна програма – в чест на Международния ден на младежта. | През лятото на 2025 г. в общинския център с. Венец се проведе тридневен младежки фестивал, съчетаващ богата музикална програма и разнообразни атракциони. |
|  | Насърчаване дейността на художествените състави към читалищата за утвърждаване на традиционните изяви – събори, фестивали, пленери | Към читалищата периодично се създават неформални самодейни групи, които поради разнородния състав не успяват да се развият напред във времето. |

**Приоритет IV. Подобряване на институционалната среда в подкрепа на местното развитие**

**ЦЕЛ 1: Повишаване ефективността в работата на местната власт**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Периодично актуализиране на местната нормативна уредба, съобразно промените в законодателството и в съответствие с годишните цели | Нормативната уредба се актуализира своевременно, съобразно промените в законодателството. През 2025 г., във връзка със Закона за въвеждане на еврото в Република България, с решение на Общинския съвет са изменени и допълнени 13 (тринадесет) действащи наредби на община Венец. |
|  | Подобряване качеството на контролната дейност при събирането на местните данъци и такси и приходите от отдаване на общинско имущество и завишаване санкциите на нарушителите | Издадени са 62 акта за установяване на задължение по чл. 107 от ДОПК |
|  | Повишаване квалификацията и компетентността на служителите в община Венец чрез участие в семинари и в обучения | Общо 49 служители на Община Венец, в т.ч. и на Център за обществена подкрепа са включени в обучения и семинари. |
|  | Усъвършенстване на системата за финансово управление и контрол в общината и второстепенните разпоредители с бюджетни средства |  |
|  | Увеличаване обхвата на предоставяните електронни услуги на гражданите | През отчетния период една от основните ни цели бе осигуряване на по-лесен достъп до електронни услуги чрез Системата за сигурно електронно връчване, която позволява изпращане, получаване и съхраняване на електронни документи за/от публични органи, физически и юридически лица. Въпреки това продължава тенденцията гражданите да предпочитат директния контакт и заявяването на услугите на едно гише в Центъра за административно обслужване (ЦАО). |
|  | Поетапно преминаване към поддържане на електронен регистър на населението на всички населени места и кметства | Общината извършва поетапно поддържане на електронния регистър на населението за всички населени места и кметства, като информацията в него се актуализира своевременно. Събития като раждане, смърт и граждански брак се въвеждат незабавно след настъпването им. |
|  | Оптимизиране на разрешителните режими с цел привличане на инвеститори |  |
|  | **Организиране на томбола, за изрядни данъкоплатци на общината** | Организирана е томбола за изрядни данъкоплатци, на която са раздадени 5 предметни награди |
|  | **Максимален достъп на гражданите до информация, разширяване и актуализиране на съдържанието на интернет страницата на общината** | С цел осигуряване на максимален достъп на гражданите до информация се извършва постоянно разширяване и актуализиране на съдържанието на интернет страницата на Община Венец, която е приведена и се поддържа в съответствие с нормативните и техническите изисквания за институционална идентичност. |
|  | Осигурявана на безплатен безжичен достъп до интернет в централните площади на населените места | Поддържа се изградената мрежа за безплатен интернет по инициатива на Европейската комисия - WIFI4EU. |

**ЦЕЛ 2: Насърчаване развитието на гражданския сектор и партньорството с бизнеса**

|  |  |  |
| --- | --- | --- |
| **№** | **Дейности за постигане на целта** | **Постигнато изпълнение** |
|  | Създаване на условия за привличане на инвеститори в изграждането на малки предприятия |  |
|  | Въвеждане на добри практики в дейността на общината и обмяна на опит с чуждестранни общини |  |
|  | Създаване и развитие на между общинско и транснационално сътрудничество | Учредено e сдружение с нестопанска цел - Местна инициативна група с териториален обхват териториите на общините Венец, Каолиново и Самуил. Местната инициативна група получи одобрение за разработената Стратегия за водено от общностите местно развитие (ВОМР), която ще бъде финансирана по Стратегическия план за развитие на земеделието и селските райони. В Стратегията за ВОМР са заложени мерки и интервенции с определен бюджет, насочени към насърчаване на устойчивото развитие на територията на трите общини. |
|  | Привличане на подходящи партньори за кандидатстване по програми на ЕС с цел максимално усвояване на средства от ЕФ. |  |
|  | Насърчаване на инициативи за развитие на Публично-частни партньорства (ПЧП) |  |