ОТЧЕТ ЗА СЪСТОЯНИЕТО НА ОБЩИНСКАТА СОБСТВЕНОСТ И РЕЗУЛТАТИТЕ ОТ НЕЙНОТО УПРАВЛЕНИЕ ПРЕЗ 2025 ГОДИНА

Съгласно чл. 66 а от Закона за общинската собственост и чл. 4 от Наредбата за реда за придобиване, управление и разпореждане с общинско имущество, кметът на Общината ежегодно предоставя на Общински съвет – Венец отчет за състоянието на общинската собственост и резултатите от нейното управление.

Управлението на общинската собственост и разпореждането с нея през 2025 г. беше подчинено на обществения интерес, при спазване и в изпълнение разпоредбите на законовата и подзаконовата нормативна уредба и приетите на тяхно основание решения на Общински съвет Венец. Същото е и в съответствие с целите, принципите, и приоритетите на Стратегия за управление на общинската собственост за мандат 2023-2027 г., и Годишната програма за управление и разпореждане с имотите, общинска собственост, приета с Решение № 194 по протокол № 16 от 30.01.2025 г. на Общински съвет – Венец.

Управлението и разпореждането с общинската собственост са функции на Общината и Общинския съвет. Общинската собственост беше използвана и се използва съобразно предназначението й, за нуждите за които е предоставена.

Придобиването, стопанисването, управлението и разпореждането с недвижими и движими вещи – собственост на общината, се извършва под общото ръководство и контрол на Общински съвет - Венец, съобразно разпоредбите на Закона за общинската собственост (ЗОС) и на Наредбата за реда за придобиване, стопанисване, управление и разпореждане с общинско имущество (НРПСУРОИ), приета от Общински съвет - Венец.

І. РЕШЕНИЯ НА ОБЩИНСКИ СЪВЕТ ВЕНЕЦ, ПРИЕТИ В ОТЧЕТНИЯ ГОДИШЕН ПЕРИОД, КАСАЕЩИ УПРАВЛЕНИЕТО И РАЗПОРЕЖДАНЕТО С ОБЩИНСКА СОБСТВЕОСТ

През изминалата година са внесени за разглеждане 34 предложения, касаещи управлението и разпореждането с общинска собственост. Всички те са включени в дневния ред на проведените заседания и в последствие приети от общинския съвет.

Бяха предложени за обсъждане и приемане проекти на решения свързани с управлението на общински недвижими имоти, както следва: за отдаване под наем, за безвъзмездно управление и за разпореждане с недвижими имоти.

ІІ. РЕЗУЛТАТИ ОТ ДЕЙСТВИЯТА, ПРЕДПРИЕТИ В ИЗПЪЛНЕНИЕ НА ВЗЕТИ РЕШЕНИЯ ОТ ОБЩИНСКИ СЪВЕТ ВЕНЕЦ

В изпълнение на решенията на Общински съвет и съгласно издадените заповеди от кмета на общината са организирани общо 24 публични търга, от които 18 бр. публични търгове с явно наддаване, 6 бр. публични търгове с тайно наддаване и 2бр. непроведени /поради липса на участници/.

Съставени са изискуемите документи – протоколи, заповеди, сключени са договори със спечелилите участници, както следва:

* 11 бр. за продажба на недвижими имоти;
* 33 бр. за отдаване под наем на имоти;
* 5 бр. за учредено право на ползване;
* 3 бр. продажба по реда на чл. 35, ал. 3 от ЗОС;
* 2 бр. продажба по реда на чл. 36, ал. 1 от ЗОС

Подробна информация за разпоредителни действия с общински имоти е дадена в публичния регистър на Община Венец, съставен съгласно изискванията на чл.41, ал.4 от ЗОС.

ІІІ. УПРАВЛЕНИЕ НА ИМОТИ ОБЩИНСКА СОБСТВЕНОСТ

На територията на общината към 31 декември 2025 г. са действащи 42 броя договори за наем на общинско имущество. Разпределението според вида на обектите е, както следва:

* Договори за отдаване под наем на помещения за стопанска и търговска дейност са 21 броя;
* Договори за наем на помещения с лекари – 9 броя;
* Договори за концесии – 4 броя;
* Договори за отдаване под наем на терени – 3 броя;
* Договори по чл. 37, ал. 4 и чл. 38 от ЗОС – 5 /пет/ броя.

В 12 броя общински имота са настанени териториални структури на държавни институции - Общинска служба по земеделие, ОД на МВР- Шумен, ЦСМП, Бюро по труда, МИГ – Венец, Каолиново и Самуил, РД „СП“- Шумен и "БЪЛГАРСКИ ПОЩИ“ АД – клон с. Ясенково, с. Габрица, с. Венец, с. Осеновец, с. Боян и с. Борци, които съгласно чл. 81 от ЗДБРБ за 2025 г. не заплащат наеми.

Отдаването под наем на свободните обекти съгласно ЗОС и НРПСУРОИ се извършва чрез публично оповестени търгове и конкурси. Наемните цени на обектите - частна общинска собственост, са определени според предназначението и вида на обектите, а на обектите – публична общинска собственост – с конкретни решения на общинския съвет. Събраните суми по договори за наем на общинско имущество през 2025 г. са в размер на 25 190,52 евро / 49 268,37 лева.

Земеделската земя от Общинския поземлен фонд се отдава под наем или аренда по реда определен от Наредбата за реда за придобиване, стопанисване, управление и разпореждане с общинско имущество на Общинския съвет – Венец и взети решения на Общински съвет – Венец.

Прогнозните очаквания за приходи от наем /аренда/ в програмата за 2025 год. бяха заложени 143161,73 евро / 280 000 лева, но сме реализирали приходи в размер на 166 176,50 евро / 325 012,99 лева.

ІV. ИЗВЪРШЕНО РАЗПОРЕЖДАНЕ С ОБЩИНСКА СОБСТВЕНОСТ

През отчетния период са извършени разпоредителни сделки с имоти общинска собственост както следва – продажба на недвижими имоти – 16 бр. Сключени са 11 бр. договори по реда на чл. 35 ал. 1 от ЗОС, 3 бр. договори по реда на чл. 35, ал. 3 от ЗОС и 2 бр. договори по реда на чл. 36, ал. 1 от ЗОС.

Постъпленията от продажбата на нефинансови активи възлизат на 148 000,24 евро / 289 463,30 лева.

V. ИНФОРМАЦИЯ ЗА ИЗВЪРШЕНИЯ НАДЗОР И АКТУВАНЕ НА ОБЩИНСКА СОБСТВЕОСТ

През 2025 год., са съставени общо 306 броя акта за общинска собственост в това число 20 броя за ново актувани имоти, 286 броя преактувани. От общо 306 броя АОС, 133 броя са Актова за частна общинска собственост и 173 броя за Актове публична общинска собственост.

Периодично са отразявани в АОС, в досиетата към АОС, в главните регистри договорите за продажба на общински имоти, за учредено право на строеж, пристрояване и надстрояване, и заповедите за отписване на общински имоти, които вече не са общинска собственост.

Периодично са актуализирани данните в регистрите за имоти частна и публична общинска собственост, както и регистъра по чл. 41, ал. 4 от ЗОС. Същите са публикувани в сайта на общината.

Продължава процеса на издирване и актуване на имотите общинска собственост. И през настоящата година ще продължим да работим законосъобразно и целесъобразно по управлението и разпореждането с общинската собственост, с грижата на добър стопанин и в интерес на населението от общината.